Patienternes Pris er gået til Børneafdeling 303B på Sygehus Nord i Aalborg, som specielt har fået ros for de menneskelige evner.

Afdelingen behandler børnekræft, blodsygdomme og immundefekter. Prisen blev overrakt af Ulla Astman og fejret med et storgrinende publikum af patienter, deres forældre og sygeplejersker til trylleklovnen Migu og den uvorne tøjhund Katinka. Med prisen kommer et maleri af Verner Hübert Thobiasen og 25.000 kroner. I klippet foroven kan du se et interview med Helene Dissing, som er mor til Theodor på fire år, som fik konstateret leukæmi i februar. Hun mener, at afdeling 303B er det næstbedste efter hjem for et kræftsygt barn.